**Előterjesztés**

**a Balaton-Nagybereki Vízitársulat 2020.04.24.-i Küldöttgyűlésére**

**Tárgy:**

Elkülönítetten kezelt vagyon nyilvántartása.

T**isztelt Küldöttgyűlés!**

A vízitársulatok működéséről szóló 2009 évi CXLIV tv 42.§(4) bekezdése a Küldöttgyűlés jóváhagyását írja elő az elkülönített vagyon évente aktualizált, és tételes nyilvántartásához. Az elkülönített vagyon jogi kategóriáját a hivatkozott tv 1.§.4. pontja egyértelműen definiálja.

Ennek kapcsán Küldöttgyűlésünk a 2016 évi ülésén ezen kategória hatálya alá eső vagyon elemeket részletesen megvizsgálta, és a **7/2016.(05.06.) KGY.sz.** határozatot hozta.

Eszerint:

***A Küldöttgyűlés a az előterjesztéshez csatolt táblázat alapján 715 096 eFt össz értékben elfogadja a 426 tételből álló társulati művek elkülönítetten kezelt értékét a következő megkötésekkel:***

* ***A lista nem tartalmazza az ingatlanok értékét.***
* ***A lista nem tartalmazza az állami tulajdonú vízi létesítmények értékét.***
* ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
* ***A lista semmiképp nem lehet napi piaci érték alapja.***

***.***

A művek jogállása és a velük kapcsolatos helyzet az elmúlt évek során nem változott, ezért a Küldöttgyűlés a **8/2017.(05.19.) sz.**  határozatával a 2017 évre vonatkozóan gyakorlatilag azt megerősítette.

Azóta változatlan a jogszabályi helyzet, és az állami tulajdonú művek érték megállapításában jottányit nem jutottunk előre. Így továbbra is mérlegen kívüli tételként tartjuk nyilván a kezelt társulati művek többségének az értékét, amit a korábban rendelkezésre álló adatok alapján határoztunk meg.

Változás a nyilvántartott társulati művek kezelésében és értékében, hogy 2019-es évben a társulatunk saját beruházásában megépített és aktivált 2 db nagy átmérőjű acél hullámcsőből készült átereszt.

Egyiket a Hunyadi csatorna 1+000 km szelvényében, 2 m-es átmérővel, 8 m hosszal, - 1 517 150 Ft aktivált értékkel.

Másikat a Rigó csatorna 0+100 km szelvényében, 1,8 m átmérővel, szintén 8 m-es hosszal, - 1 447 200 Ft aktivált értékkel.

Ezzel a kezelt művek eddigi A-B-C-D-E- kategória besorolása mellé belépett F kategóriával a társulat saját tulajdonú műtárgy kategória is.

Javaslom a Tisztelt Küldöttgyűlésnek, hogy a jogszabályi előírásnak eleget téve az eddigieket változatlan formában, a két új létesítménnyel kiegészítve hagyja jóvá az elkülönítetten kezelt vagyonnal kapcsolatos előző évi döntését, amivel az aktualizálási kötelezettségünknek eleget teszünk.

**Határozati javaslat:**

***A Küldöttgyűlés a 2016 évi Küldöttgyűlésen megtárgyalt , majd a későbbi évek Küldöttgyűlésein megerősített előterjesztéshez csatolt táblázat alapján változatlan 715 098 eFt össz értékről a saját tulajdonú műtárgyak értékével megemelve 718 062 350 Ft értékben állapítja meg a 426 tételről 428 tételre emelkedett társulati művek elkülönítetten kezelt értékét 2019 évre aktualizálva változatlan korábbi megkötésekkel:***

* ***A lista nem tartalmazza az ingatlanok értékét.***
* ***A lista nem tartalmazza az állami tulajdonú vízi létesítmények értékét.***
* ***A lista a Hubertus Bt.-től üzemeltetésre átvett vízi létesítmények bekerülés kori nettó aktivált értékét tartalmazza.***
* ***A lista semmiképp nem lehet napi piaci értéken alapuló elszámolás alapja.***

Kelt: Kéthely Sári pusztán, 2020.04.16.

Oliver Hahnenkamm

IB Elnök